open-index/open-wikipedia-markdown huggingface dataset:
Sture Sivertsen

**Sture Sivertsen** (født 16. april 1966 i Verdal) er en norsk tidligere langrennsløper. Han debuterte i verdenscupen i 1990 i Örnsköldsvik, der ble han nummer åtte. Hans første pallplassering i verdenscupen kom i Oslo i 1991 med tredjeplass på 50&nbsp;km. Hans siste pallplassering i verdenscupen kom i Falun i 1994.

## Karriere

Sture Sivertsen gikk på Idrettslinjen ved Verdal Gymnasium fra 1982 til 1985.

Han ble verdensmester på 10&nbsp;km under VM 1993 i Falun, og var i tillegg med på å vinne stafettgull. Han har også VM-gull i stafett fra Thunder Bay 1995 og Trondheim 1997.

Under OL 1994 på Lillehammer tok han bronse på 50&nbsp;km. Han har i tillegg stafettgull og -sølv fra OL, sølv fra 1994 og gull fra Nagano 1998.

Sture Sivertsen har 3 norgesmesterskap i langrenn.

I 1993 ble han tildelt Olavstatuetten.

Sture Sivertsen er pr idag bonde på farsgården sin i Leirådalen, Verdal.

## Resultater i verdenscupen i langrenn

### Individuelle seire

### Sammenlagtplasseringer

## Medaljer i norske mesterskap

## Referanser


## Eksterne lenker
* 
* 
*
ENFB

**ENFB** kan sikte til

*Statfjord-B &ndash; oljeplattformen har **ENFB** som sin ICAO flyplasskode
*Oslo lufthavn, Fornebu &ndash; lufthavnen hadde **ENFB** som sin ICAO flyplasskode
Italian Open

**Italian Open** kan vise til:

*Internazionali BNL d’Italia – årlig tennisturnering avholdt siden 1930.
*Italia Open – årlig golfturnering avholdt siden 1925.
*Italian Grand Masters – årlig dartturnering avholdt siden 2009.
*Italian Open Masters – årlig gokartserie avholdt siden 2000.
BMW Asian Open

**BMW Asian Open** er en golfturnering for herrer som ble arrangert for første gang i 2002. De to første årene ble den spilt i Taiwan før den flyttet til Folkerepublikken Kina. Turneringen er et samarbeid mellom Europatouren og Asiatouren, og er en del av Europatourens utvidelse i Asia generelt og Kina spesielt.

## Vinnere
RSF Troms – Finnmark

**RSF Troms – Finnmark** er en støtteavdeling i Forsvaret. RSF står for *Regional Støttefunksjon* og leverer støttetjenester til militært operative enheter. For RSF Troms – Finnmark strekker markedsområdet seg fra Sortland i sør til Kirkenes i nord. RSF leverer tjenester innen forlegning, forpleining, forvaltning av personellmannskaper, grafikk, transport, skytebaner samt forvaltning av personell og mannskaper. Ledelsen er lokalisert i Istindportalen på Bardufoss.
Anne Gerd Eieland

**Anne Gerd Eieland** (født 1982) er en norsk tidligere høydehopper. Hun er per 2023 tredje beste kvinnelige norske høydehopper etter Hanne Haugland og Tonje Angelsen. Eieland vant norgesmesterskapene fra 2001 til og med 2005, og igjen i 2007.

Hun er fra Iveland i Aust-Agder og ble i tenårene oppdaget av Torstein Bærheim, som skulle bli hennes trener i mange år, han brakte Eieland opp på rekordnivå i 2003. Fra 2006 var Hanne Haugland hennes trener.

Eielands første store seniormesterskap var VM 2003 i Paris der hun hoppet 1,85 m. Hun kvalifiserte seg til EM 2006 i Göteborg, men klarte ikke åpningshøyden på 1,78 meter, og blei stående uten resultat. Eieland valgte en yrkeskarriere fremfør sporten og la opp som 25-åring i 2008. 

## Personlige rekorder
* Høyde: 1,93 m (Kristiansand, 15. august 2003)
* Høyde, innendørs: 1,92 m (Kristiansand, 21. januar 2007)
* Tresteg 13,13 m (Øyestad, 1. juni 2003)

## Medaljer i norske mesterskap

## Referanser




## Eksterne lenker
*
Dominicas flagg

**[[Dominica]]s flagg** ble antatt 3. november 1978. Det ble gjort små forandringer på det i 1981 og 1988.

Flagget har grønn bunn med en rød sirkel på midten med en sisseroupapegøye (*Amazona imperialis*), som er landets nasjonalfugl og endemisk på øya, med ti stjerner rundt. Stjernene står for de ti prestegjeldene på Dominica. Fire striper som hver er tredelt med fargene (gult, sort og hvitt) møtes på midten. Det grønne feltet står for øyas vegetasjon, det gule er til minne om de opprinnelige innbyggerne, det svarte symboliserer den fruktbare jorda og det hvite står for det reine vannet. Korset som dannes av stripene, symboliserer treenigheten og den kristne troa.

Før 1981 var rekkefølgen på fargene annerledes, og før 1988 vendte papegøyen en annen vei.
Liste over Dominicas statsministre

**Liste over Dominicas statsministre** omfatter Dominicas regjeringssjefer fra sjefsminister (*Chief Minister of Dominica*) Frank Baron i 1960, mens landet var medlem av Den vestindiske føderasjonen, og alle statsministre fram til i dag.

## Dominicas sjefsministre 1960–1967

## Dominicas statsministre 1967–

## Eksterne kilder
*
*
Robin Wright

**Robin Gayle Wright** (født 1966) er en amerikansk skuespiller.

Wright ble kjent for rollen som Kelly Capwell i såpeoperaen *[[Santa Barbara (TV-serie)|Santa Barbara]]* fra 1984 til 1988. Det store gjennombruddet kom i 1987, da hun spilte hovedrollen i filmen *[[Prinsessebruden (film)|Prinsessebruden]]*. Wright ble nominert til Golden Globe for rollen som Jenny Curran i filmen *[[Forrest Gump]]* (1994).

Wright spiller rollen som Claire Underwood i Netflix-serien *[[House of Cards (USA)|House of Cards]]*, som hadde premiere i februar 2013. Rollefiguren er gift med seriens hovedperson Francis Underwood som spilles av Kevin Spacey.

Wright var gift med Dane Witherspoon, som hun traff på *Santa Barbara*-settet, fra 1986 til 1988. Hun var gift med skuespiller og regissør Sean Penn fra 1996 til 2010. I ekteskapet med Penn brukte hun navnet Robin Wright Penn, men byttet tilbake til Robin Wright da forholdet tok slutt.

## Filmografi (utvalg)
* 1987 – *[[Prinsessebruden (film)|Prinsessebruden]]*
* 1994 – *[[Forrest Gump]]*
* 2000 – *[[Unbreakable]]*
* 2009 – *[[New York, I Love You]]*
* 2009 – *[[State of Play (film)|State of Play]]*
* 2011 – *[[The Girl with the Dragon Tattoo]]*

## Referanser


## Eksterne lenker
* 
*
Torvastad Idrettslag

**Torvastad Idrettslag** (stiftet 6. august 1945) er et idrettslag fra Torvastad på Karmøy. Klubben driver med breddeidrettene fotball, friidrett, innebandy, orientering og volleyball. Idrettslaget har to gressbaner, en friidrettsløpebane, en liten kunstgressbane, en stor kunstgressbane samt en ballbinge. Stadionet til Torvastad heter Torvastad idrettssenter og ligger på Håland på Torvastad, hvor også TineStafetten for Karmøy gjennomføres hvert år. A-lag herrer i fotball spiller i 2023 i 4. divisjon. Torvastad rykket opp til eliteserien i volleyball i 2022.

## Kjente utøvere
* Anne Margrethe Hausken Nordberg, orienteringsløper
* Egil Østenstad, fotballspiller
* Janne Stange, fotballspiller
* Solfrid Andersen Dahle, fotballspiller

## Eksterne lenker
* 
* 
*
Vilt

**Vilt** eller **ville dyr**, også i noen sammenhenger kalt **villdyr**, er begreper som omhandler alle dyr som lever og formerer seg fritt i naturen. Motsatsen til vilt er tamdyr, i betydningen domestiserte dyr.

Ifølge Lov om jakt og fangst av vilt (viltloven) av 29. mai 1981, defineres vilt som «alle viltlevende landpattedyr og fugler, amfibier og krypdyr». Vilt omfattes også av Lov om forvaltning av naturens mangfold (naturmangfoldloven) av 19. juni 2009. og flere forskrifter, for eksempel Forskrift om ivaretakelse av dødt vilt (fallviltforskriften).

Vilt og ville dyr er begreper som nyttes spesielt om jaktbare arter. Viltbegrepet deles også gjerne inn i de to delbegrepene småvilt og storvilt. Begrepet *villdyr* benyttes gjerne for å beskrive dyr som kan ha aggressiv atferd, for eksempel kattedyr, hundedyr eller bjørner. Uttrykket brukes imidlertid også for å beskrive menneskelig atferd, for eksempel om personer som utfører spesielt vågale handlinger.

Mange ville arter kan jaktes på vilkår, om man har jaktrett. Ingen eier imidlertid viltet, som fritt kan bevege seg over såvel eiendomsgrenser som landegrenser.

## Fallvilt
**Fallvilt** er dyr som dør utenom jakt eller av andre grunner må avlives. Det kan være dyr som dør av naturlige årsaker eller som følge av påkjørsel, sykdom eller noe annet. Å registrere dyr som er påkjørt i trafikken er viktig for å kunne vurdere hvilke veistrekninger som trenger sikringstiltak. Langt fra alt hjortevilt som blir påkjørt dør. Å registrere påkjørsler hvor dyret overlever er like viktig som å registrere døde individer. Elg overlever flere ulykker enn mindre dyr som rådyr, og den utgjør en større fare for trafikanter enn det mindre dyr gjør. Fallvilt er i utgangspunktet Viltfondets eiendom, unntatt hjortevilt og bever. De tilfaller kommunen, jamfør § 48 i viltloven.

## Se også
* Tamdyr
* Fuglevilt
* Hjortevilt
* rovpattedyr

## Referanser
Saint George Parish (Dominica)

**Saint George Parish** er et av Dominicas ti *parishes* (distrikter, «prestegjeld»). Hovedstaden Roseau ligger her. Det er det mest folkerike distriktet på Dominica. 

Ved folketellingen i 2011 hadde Saint George en befolkning på . 

## Referanser


## Eksterne lenker
*
Saint John Parish (Dominica)

**Saint John Parish** er et av Dominicas ti *parishes* (distrikter, «prestegjeld»). Det ligger på nordvestsiden av øya. Dominicas nest største by Portsmouth ligger i distriktet. Tidligere statsminister Rosie Douglas er fra Portsmouth.

Ved folketellingen i 2011 hadde Saint John en befolkning på . 

## Referanser


## Eksterne lenker
*
Hvit støy

:*«Hvit støy» er også navnet på en roman av [[Don DeLillo]] fra 1985* 

**Hvit støy** er et stokastisk (ikke forutsigbart) signal som har den egenskapen at effekttettheten i signalet er konstant, uavhengig av absolutt frekvens. Et grafisk spektrum viser således en rett horisontal linje.

Effekttetthet er signaleffekten innen en gitt båndbredde. For å standardisere effekttettheten som et mål er en Hertz (Hz) valgt som referanse-båndbredde. Effekttettheten av støyen måles således i *[[Watt]] per Hertz* (W/Hz).

Støysignalet er kjennetegnet av å være **tilfeldig**, det vil si at å kjenne signalet fram til et gitt tidspunkt ikke forteller hvordan det vil se ut i fremtiden. Dette i motsetning til for eksempel en sinusbølge. Det som er kjent er sannsynlighetsfordelingen for de forskjellige frekvensenes effekttettheter.

Teoretisk gjelder dette for alle tenkelige frekvenser. I praksis må imidlertid en øvre grensefrekvens settes eller finnes, ellers vil energien kunne bli ubegrenset i beregninger.

Betegnelsen *hvit* er lånt fra fargelæren. Hvitt lys består av alle spektrets farger i like styrker.

Fjernes høye frekvenser fra lysets spektrum blir lyset rødligere i fargetonen. Lyset bli rødere når høye frekvenser filtreres ut. Få samme vis dannes rosa støy og rød støy når høyere frekvenser i lyden fjernes forskjellig sterkt. Fjernes de lavere frekvensene blir lyset blåere og på samme vis kan blå støy dannes. Nedenfor er dannelsen av disse fargene nøyere definert.

***Hvit** støy har et flatt spektrum (effekttetthet som funksjon av frekvens i et diagram er en horisontal linje). 
***Rosa** støy eller 1/f-støy inneholder mindre energi ved høye frekvenser; det hvite spektret er tatt ned med 3 dB per oktav, eller 20 dB/dekade.
***Rød** støy er blitt frarøvet ytterligere 3 dB per oktav og heller derfor rettlinjet nedover med 6 dB/oktav mot høyere frekvenser.
***Brun** støy har de samme egenskapene som den røde støyen. 'Brun' henviser egentlig ikke til en farge, men til det engelske navnet 'Brown' som i brown'ske bevegelser etter botanikeren Robert Brown (1773–1858). 
***Blå** støy har 3 dB mer energi per oktav enn hvit støy. For blå støy må øvre grensefrekvens være begrenset.

Støytettheten innenfor en oktav er konstant for rosa støy.

## Se også
*Støy (elektronikk)

## Eksterne lenker
* The colors of noise newsgroup posting
* Some colored noise examples
* Rane' Pro Audio Reference definition of "noise color"
* Black Noise and Population Persistence
Marco Materazzi

**Marco Materazzi** (født 19. august 1973 i Lecce) er en italiensk fotballspiller. Han spilte sist som forsvarsspiller på Internazionale frem til sommeren 2011 og spilte over 40 landskamper for Italias herrelandslag i fotball i perioden fra 2001 til 2008.

Materazzi tilbrakte sine første sesonger i lavere divisjoner i italiensk fotball. Etter noen sesonger i Perugia Calcio, (hvor han debuterte mot Inter 2. februar 1997), tilbrakte han en sesong i Everton FC, der han ble utvist tre ganger i løpet av 27 kamper. Han dro deretter tilbake til Perugia, som i mellomtiden hadde rykket opp til Serie A, og scoret hele 12 mål for klubben i sesongen 2000/01, italiensk rekord for en forsvarer. Etter denne sesongen skrev han under for Inter.

Materazzi debuterte for Italia i kampen mot  15. oktober 2002. Materazzi spilte for Italia under VM 2002, EM 2004, VM 2006 og EM 2008.

## Fotball-VM i 2006
Han spilte en avgjørende rolle da Italia vant VM 2006 i Tyskland. Han scoret blant annet et viktig mål i den siste og avgjørende gruppespillkampen mot .

I finalen mot  scoret han Italias utligningsmål på en heading etter corner. I annen ekstraomgang, et par minutter før dommeren blåste av for full tid, ble han skallet i brystet av Zinedine Zidane slik at han falt. Zidane fikk rødt kort for hendelsen. Før skallingen skal Materazzi ha sagt nedlatende ting om Zidanes søster. Dette er blitt bekreftet av begge under intervjuer, Materazzi fortalte i august 2007 i TV-programmet «Sorrisi e Canzoni» at han sa følgende:«*Den horen jeg foretrekker er din søster*», like før Zidane reagerte med å skalle han ned. I den påfølgende straffesparkkonkurransen scoret Materazzi sikkert på sitt straffespark (Italia vant straffesparkkonkurransen 5-3).

Materazzi fikk to kampers karantene og 5000 sveitsiske franc i bot for å ha provosert Zidane.

## Klubbhistorie
* Messina (*[[1990]]&ndash;[[1991|91]], [[serie B]]*)
* Tor Di Quinto (*1991&ndash;[[1993|93]], [[serie D]]*)
* Marsala (*1993&ndash;[[1994|94]], serie D*)
* Trapani (*1994&ndash;[[1995|95]], [[serie C]]*)
* Perugia (*1995&ndash;[[1996|96]], serie B*)
* Carpi (*1996&ndash;[[1997|97]], serie C*)
* Perugia (*1997&ndash;[[1998|98]], serie A, senere serie B*)
* Everton (*1998&ndash;[[1999|99]], [[Premier League]], 27 kamper, 1 mål*)
* Perugia (*1999&ndash;[[2001]], serie A, 51 kamper, 15 mål*)
* Inter (*2001&ndash;[[2011]], serie A*)

## Referanser


## Eksterne lenker
* 
*
Saint Andrew Parish (Dominica)

**Saint Andrew Parish** er et av Dominicas ti *parishes* (distrikter, «prestegjeld»). Det ligger på nordsiden av øya og er det nest tredje folkerike distriktet på Dominica, etter Saint George og Saint Paul. Hovedstaden er Marigot, den femte største landsbyen i Dominica.  Dominicas nåværende statsminister, Roosevelt Skerrit, er født her.

Ved folketellingen i 2011 hadde Saint Andrew en befolkning på . 

## Referanser


## Eksterne lenker
*
Saint David Parish (Dominica)

**Saint David Parish** er et av Dominicas ti *parishes* (distrikter, «prestegjeld»). Det ligger på østsiden av øya. I den nordlige delen av distriktet bor Dominicas karibiske indianerminoritet i et eget reservat.

Ved folketellingen i 2011 hadde Saint David en befolkning på . 

## Referanser


## Eksterne lenker
*
Saint Luke Parish (Dominica)

**Saint Luke Parish** er et av Dominicas ti *parishes* (distrikter, «prestegjeld»). Det er et av de minste på Dominica.

Sognet ligger sørvest i Dominica. Hovedbyen og samtidig den eneste bosetningen av hele sognet er Pointe Michel. Saint Luke er det eneste sognet i landet som bare har én landsby.

Ved folketellingen i 2011 hadde Saint Luke en befolkning på . 

## Referanser


## Eksterne lenker
*
Saint Paul Parish (Dominica)

**Saint Paul Parish** er et av Dominicas ti *parishes* (distrikter, «prestegjeld»). Det ligger på vestkysten av Dominica. Ved folketellingen i 2011 hadde Saint Paul en befolkning på . Hovedstaden er Pont Cassé, menden største kommunen er Canefield. 

## Referanser


## Eksterne lenker
*
Fabio Grosso

**Fabio Grosso** (født 1977) er en italiensk fotballtrener og tidligere fotballspiller som er hovedtrener for .

Han har spilt 48 kamper for , som han hjalp til å vinne VM 2006 i Tyskland. Grosso er mest kjent for å ha skåret 1-0-målet i VMs semifinale mot  og det siste og avgjørende straffesparket i straffesparkkonkurransen som avgjorde VM-finalen mot . Grosso spilte for det meste på venstresiden i forsvaret, men kunne også spille venstrekant.

Grosso blomstret relativt sent og spilte i Serie C (tredje øverste nivå) fram til året han fylte 24. I 2001 debuterte han i Serie A for Perugia Calcio, og han spilte sin første landskamp i 2003. Han signerte for US Città di Palermo i januar 2004, og var med på å vinne Serie B samme sesong.

I juni 2006, like før VM startet, ble det kjent at Grosso var solgt til . Sommeren etter skrev han en fireårskontrakt med den franske klubben , men etter to år der dro han sommeren 2009 tilbake til Italia og . Han spilte i Juventus fram til 2012.

## Referanser


## Eksterne lenker
*
Logaritmisk skala

Med en **logaritmisk skala** mener vi oppdelingen av en rett linje i tallverdier som følger logaritmefunksjonen av det linjære stedsmålet.
En skala uten betegnelse er i allmennhet lineær.

En logaritmisk skala er meget praktisk når en vil fremstille relative størrelser i et diagram.

Noen egenskaper for en logaritmisk skala:
*en dobling har samme bredde uansett hvor på skalaen vi befinner oss
*fire ganger er dobbelt så bred som en dobling
*ti ganger har likeledes samme bredde overalt

En logaritmisk skala er helt upåvirket av typen logaritme som er brukt. Den eneste beskrivende størrelsen er skalalengde per faktor, for eksempel 10 cm skala per dekade markering. 

Mange naturprosesser er logaritmiske av natur, slik at en logaritmisk fremstilling passer best.
Et godt eksempel er frekvensskalaen i akustikken. I en linjær skala fra 20 Hz til 20 kHz ville 10 kHz ligge i midten og båndet 20 Hz til 2 kHz ville oppta kun den første tiendedelen av skalaen. En lineær skala er altså ganske upraktisk her. Vårt øre er logaritmisk av natur: En *oktav* oppfattes *like bred* overalt. 

Lydstyrke måles i dB (desibel) som er tiendedeler av 10-tallslogaritme. Det vil si at 3 dB er en dobling av lydenergien, men det er den minste forskjellen i lydstyrke mennesket kan oppfatte. Vår oppfattelse av lydstyrken følger ikke energien, men den logaritmiske desibelskalaen. Den lyden som er så svak at et normalt øre såvidt ikke kan høre den er definert som 0 dB. En kraftig lyd på 100 dB er 10 000 000 000 ganger så kraftig. Signal/støy forholdet i et noenlunde godt stereoanlegg er 60 dB. Det vil si at lydsignalet/musikken har energi som er en million ganger så sterk som bakgrunnsstøyen. 

## Regnestaven

Den logaritmiske skalaen dannet grunnlaget for regnestaven. Med regnestavens hjelp ble multiplikasjoner foretatt som lengdeaddisjoner på logaritmiske skalaer. Dette var mulig fordi det for logaritmer alltid gjelder at \ \log (a\cdot b) = \log a + \log b.

Se Regnestav.

Bildet nedenfor viser en regnestav hvor skyveren C er innstilt på å multiplisere med 1.3 (skala D), og lesestreket er satt til 2 for løsningen 1.3 * 2 = 2.6.

## Navigasjonsregneskive
 
Innen flyging brukes ofte en regneskive som fungerer som en rund regnestav med samme logaritmiske skala både på bakgrunnsskiven og den runde roterende skiven. Skalaen fra 1 til 1 (10) går på en runde. Det er et stort antall markeringer for omregninger mellom forskjellige enheter innen volum, vekt og distanse. Det er også mulighet for korrigering av indikert flyfart ved forskjellige trykk og høyder.
Belizisk dollar

**Belizisk dollar** (**BZD**) har vært myntenheten i Belize siden 1885. Den blir vanligvis forkortet med et $-tegn eller BZ for å skille den fra andre dollarvalutaer. Den deles inn i 100 cent.

Belizisk dollar er bundet til amerikansk dollar med forholdet 2 beliziske dollar = 1 amerikansk dollar. 

## Eksterne lenker
* 
*  Belizes sentralbanks side om belizisk dollar
Sean Pertwee

**Sean Pertwee** (født 4. juni 1964 i London, England) er en britisk skuespiller. Han er sønnen av Jon Pertwee, som er mest kjent for ha spilt den tredje Doktoren i *[[Doctor Who]]*. Han har også en søster, som heter Dariel Pertwee. Han hadde en rolle i TV-serien Cadfael. Han spilte i skrekkfilmen Dog Soldiers fra 2002. I 2022 fikk han en rolle i thrilleren The Invitation.

Sean var medeier i produksjonsselskapet Natural Nylon, sammen med Sadie Frost, Jude Law, Jonny Lee Miller og Ewan McGregor.

Hans stemme kan ofte bli hørt i mange forskjellige TV-reklamer og dokumentarer. Han også har også spilt inn stemmer for spillene , Killzone og Fire Warrior.

## Referanser


## Eksterne lenker
*
Isle of Beauty, Isle of Splendour

**Isle of Beauty, Isle of Splendour** er nasjonalsangen til Dominica. Sangen kalles også «The Isle of Beauty». Den kom i bruk i 1967 da landet ble en assosiert stat, og ble beholdt ved uavhengigheten. Teksten er skrevet av Wilfred Pond og melodien av Lemuel Christian.

## Teksten

## Referanser


## Eksterne lenker
* MIDI-lydfil med melodien
Nicholas Liverpool

**Nicholas Joseph Orville Liverpool** (født 9. september 1934, død 1. juni 2015) var en politiker fra Dominica. Han var landets president fra 2. oktober 2003 til 2012, da han ble etterfulgt av Eliud Williams.

## Referanser
Katie Couric

**Katherine Anne «Katie» Couric** (født 7. januar 1957) er en amerikansk journalist og forfatter. Hun er spesialkorrespondent for ABC News, og bidrar til TV-nettverkets flaggskipsending *ABC World News*, samt *Nightline*, *20/20*, *Good Morning America*, *This Week* og andre nyhetsproduksjoner. Den 10. september 2012 ble hennes eget talk show *[[Katie]]*, som blir produsert av Disney-ABC Domestic Television og sendt i syndikering, lansert. 

Couric har tidligere vært ankerkvinne i *CBS Evening News* og NBC News' ''Today''. Courics første bok, *The Best Advice I Ever Got: Lessons from Extraordinary Lives*, var en The New York Times-bestselger.

Couric har fått kritikk for å legitimere irrasjonell skepsis mot HPV-vaksine.

## Referanser


## Eksterne lenker
* 
* 
* 
* 
*  Presentasjon fra CBS News
*  Dagbladet.no – *"USAs nyhetsdronninger"*
FC Vaduz

**Fußball Club Vaduz** er en fotballklubb fra Vaduz i Liechtenstein. Klubbens hjemmebane er Rheinpark Stadion i Vaduz.

FC Vaduz er Liechtensteins beste fotballag og landets eneste profesjonelle fotballklubb. I likhet med de andre fotballagene i Liechtenstein, spiller FC Vaduz i den sveitsiske serien. Våren 2004 og 2005 spilte klubben kvalifisering om opprykk til den øverste divisjonen i Sveits, men tapte begge gangene. Våren 2008 kom laget på førsteplass i den nest øverste divisjonen, og sikret seg dermed spill i Axpo Super League som det første laget fra Liechtenstein gjennom historien. Vaduz rykket imidlertid rett ned igjen etter tiende og siste plass sesongen 2008/09.

Klubben har vunnet Liechtensteins fotballcup 50 ganger. De har vunnet alle cupmesterskapene siden 1998.

## Historie
FC Vaduz ble stiftet 14. februar 1932 og har spilt i den sveitsiske serien siden 1933.

Vaduz tapte den første liechtensteinske cupfinalen i 1946 (1-3 mot FC Triesen), men vant sitt første cupmesterskap i 1949 (2-1 over FC Triesen). Da Liechtenstein i 1992 fikk lov til å delta med lag i europacupene, ble FC Vaduz landets første deltaker i Cupvinnercupen. FC Vaduz tapte hele 0&ndash;5 og 1&ndash;7 mot FK Tsjornomorets Odesa i kvalifiseringsrunden. I 1999 spilte FC Vaduz mot Bodø/Glimt i UEFA-cupen. Bodø/Glimt vant 1&ndash;0 og 2&ndash;1 i kvalifiseringsrunden.

## Referanser


## Eksterne lenker
*
Perm (by)

**Perm** er en by i Russland ved elva Kama ved foten av Uralfjellene. Byen er hovedstad i regionen Perm kraj. Den har  innbyggere (2004). Den geologiske perioden perm ble beskrevet og navngitt på grunnlag av steinprøver fra denne regionen. Byen het **Molotov** i perioden 1940–1957.

Byen ble grunnlagt av Vasilij Tatisjtsjev.

## Fotnoter

## Referanser


## Eksterne lenker
*
Det russiske alfabetet

**Det russiske alfabetet** er en variant av det kyrilliske alfabetet som i dag blir brukt til å skrive russisk. Alfabetet har 33 tegn og fikk sin nåværende form i 1918 da enkelte unødvendige tegn ble sløyfet, bruken av det harde tegnet ble sterkt redusert og bokstaven *i* fikk ny utforming.

Det finnes i hovedsak to tradisjoner for translitterasjon eller transkripsjon av russisk kyrillisk til norsk. Den mest vanlige metoden vedlikeholdes av Språkrådet, som vedtok sine nåværende retningslinjer i 1995. Disse bygger på fellesnordiske regler vedtatt i 1970. Dessuten finnes ISO 9-systemet, som har den fordelen over Språkrådets system at antallet bokstaver i den oversatte teksten forblir det samme som i originalteksten, og at man enkelt kan translitterere tilbake til russisk ved behov. ISO 9 kalles ofte «vitenskapelig transkripsjon» og er mer utbredt blant fagpersoner, men tar ikke på samme måte som Språkrådets retningslinjer hensyn til uttalen på norsk. Disse to parallelle systemene gjør at samme russiske navn kan skrives på to forskjellige måter i to forskjellige norske bøker, for eksempel vil navnet som vanligvis blir skrevet «Gorbatsjov» skrives «Gorbačëv» om det blir translitterert med ISO 9. Transkripsjon av russisk til norsk vil også ofte arte seg forskjellig sammenlignet med transkripsjoner fra russisk til andre europeiske språk; mens navnet «Пушкин» blir til «Pusjkin» på norsk (etter Språkrådets retningslinjer) blir det «Poesjkin» på nederlandsk, «Pushkin» på engelsk og spansk, «Pouchkine» på fransk og portugisisk, «Puschkin» på tysk og så videre.

I tabellen nedenfor viser *norsk transkripsjon*, som er Språkrådets tilrådte norske transkripsjon. *Uttale* viser den vanligste uttalen av bokstaven i Moskva-russisk, med norsk skrivemåte. For vokaler viser kolonnen uttalen i trykksterk posisjon.

## Se også
* Russisk ortografi før 1918

## Referanser
Anode

En **anode** er en elektrode som tar opp frie elektroner fra vakuum, fra en elektrolytt, fra en halvleder eller fra ionisert gass. Den representerer motparten til en katode, som avgir elektroner. *Anode* kommer fra gresk å *stige* mens *katode* kommer av å *synke*. 

Strømveien er alltid *inn i* anoden og *ut av* katoden i den klassiske definisjonen av strømretningen. Denne ble definert før menneskene visste at det er de negativt ladde elektronene som er de virkelige ladningsbærerne i metall. Slik går elektronene alltid inn i katoden og kommer ut av anoden, motsatt av strømretningen.

I tillegg til begrepene anode og katode brukes også begrepene positiv og negativ pol om elektrodene, disse refererer til potensialforskjellen mellom de to polene, slik at spenningen mellom den positive og den negative polen alltid er større enn null. Når strømmen skifter retning gjennom en komponent, for eksempel når en akkumulator lades eller utlades, skifter derfor elektrodene rolle, slik at plusspolen er anode ved lading og katode ved utlading.

I elektrokjemi er anoden den elektroden hvor det skjer en oksidasjon. Den kjemiske reaksjonen avgir elektroner til anoden, som leder disse videre via en elektrisk forbindelse. Elektrokjemiske reaksjoner skjer alltid på grensen mellom elektroden og en elektrolytt, et faststoff som kan lede ioner, eller ved smelting. Ved prosesser der anoden blir tilført energi, som elektrolyse, er anoden derfor den positive elektroden.

## Eksempler
Begrepene anode og katode brukes i forbindelse med:
* Radiorør i forsterkere og stereoanlegg
* Dioder av halvledere
* Elektrolyse
* Batterier
* Offeranode, anti-rustsystem på båter
* Katodestrålerør
* Teltronrør

## Se også
* Spenningsrekke
* Elektrokjemi

## Referanser
Døden er et kjærtegn

***Døden er et kjærtegn*** er en norsk film fra 1949. Edith Carlmar hadde regien i filmen som var hennes debutfilm som regissør,  og den høstet gode kritikker da den kom. 

Historien er basert på Arve Moens roman av samme navn, som igjen hentet temaet fra en virkelig sak Moen hadde kommet borti gjennom sitt virke som dommerfullmektig. 

## Handling
Bilmekanikeren Erik er besatt av begjær til direktør-fruen Sonja. Like besatt av ham lokker hun ham til seg.

Men forholdet mellom dem snur opp ned på begges liv. De bryter gamle bånd, og flytter sammen. Besettelse og sjalusi preger utviklingen av forholdet. Lite godt kan komme ut av dette.

## Premieren
En skandale, mente visse kritikere, grunnen var at filmen hadde erotiske skildringer, både visuelt og verbalt. I Kristiansand gikk de så langt at de nektet å vise filmen. I Oslo ble premieren virkelig dramatisk da en mann truet med å skyte regissør Edith Carlmar.

## Rolleliste
* Claus Wiese som Erik Hauge
* Bjørg Riiser-Larsen som Sonja Rentoft
* Eva Bergh som Marit, Eriks forlovede
* Ingolf Rogde som Rentoft, direktør
* Einar Vaage som mekaniker Toresen.
* Brita Bigum som Brita
* Sossen Krohg som Vera.
* Signe Heide Steen som Martha.
* Haakon Arnold som Olsen, konstabel
* Eugen Skjønberg som Byrettsdommer
* Henrik Anker Steen som Fritjof
* Gisle Straume som Eriks advokat
* Anders Sundby som Anton.
* Turid Balke som restaurant-gjest.
* Signe Bernau som Fru Hansen.
* Bjørn Breigutu som Karlsen, mekaniker.
* Toralv Brekketo som en konstabel.
* Kolbjørn Brenda som Byfogden
* Nils-Jørgen Brochman som en hovmester
* Vessa Carlsen som Nanna.
* Bab Christensen som en restaurant-gjest.

## Referanser


## Eksterne lenker
*
Katode

En **katode** er en elektrode som tar opp frie elektroner. Den representerer motparten til en anode, denne gir fra seg elektroner. *Katode* kommer fra gresk å *synke* mens *anode* kommer av å *stige*.

Strømveien er *inn i* anoden og *ut av* katoden i klassisk definisjon av strømretningen. Denne definisjonen ble bestemt før menneskene visste at negative elektroner er de virkelige strømbærerne. Slik går elektronene inn i katoden og kommer ut av anoden.

I elektrokjemi er katoden den elektroden der det foregår en reduksjon. Derfor er katoden positiv ved utladning av et batteri og negativ ved oppladning.

## Eksempler
Begrepene anode og katode brukes for:
* Radiorør eller dioder av halvledere 
* Elektrokjemi
* Elektrisk batteri
* Elektrolyse
* Katodestrålerør

## Referanser
Liste over Dominicas presidenter

**Liste over Dominicas presidenter** omfatter statsoverhodene i Dominica fra landet ble en selvstendig republikk i 1978.

## Kilder
*
1. serierunde i Premier League 2006/07

**Premier Leagues første serierunde** i sesongen 2006/07 ble spilt 19. august og 20. august. Runden ble innledet med sesongens første kamp mellom Sheffield United og Liverpool og avsluttet med Chelsea mot Manchester City.

19. august 2006

**SIST SESONG:** 5 – 0

**SIST SESONG**: 1 – 0

**SIST SESONG:** Møttes ikke

**SIST SESONG:** 3 – 1

**SIST SESONG:** 2 – 2

**SIST SESONG:** Møttes ikke

**SIST SESONG:** Møttes ikke

**SIST SESONG:** 0 – 0

20. august 2006

**SIST SESONG:** 4 – 2

**SIST SESONG:** 2 – 0

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Dominicas riksvåpen

**[[Dominica]]s riksvåpen** ble tatt i bruk 21. juli 1961. Det er delt i fire felt av et blå-gult kors. Første felt viser i gult en kokospalme, som skal symbolisere øyas fruktbarhet. Annet felt viser i blått en froskeart som bare lever på Dominica. Tredje felt viser i blått en typisk karibisk kano med seil. Fjerde felt viser i gult et banantre. Over skjoldets krone står den britiske løve, som symboliserer øyas tilknytning til Det forente kongerike Storbritannia og Nord-Irland. To dominikiske papegøyer er skjoldholdere. Nederst har våpenet en devise, med Dominicas motto: «Après le Bondie, C'est la Ter» (karibisk franskbasert kreolspråk for «etter Gud kommer landet»).
Panamas flagg

**[[Panama]]s flagg** flagg er delt i fire deler i fargene hvitt, rødt og blått. Flagget har to hvite felter, det ene øverst ved stangen og det andre nederst i flaggets frie ende. Det blå feltet er plassert i dukens nedre del ved stangsiden, mens det røde feltet er å finne i flaggdukens ytre og øvre del. I de to hvite feltene er det plassert en blå og en rød stjerne. Flagget benyttes i størrelsesforholdet 2:3.

Flagget ble antatt 20. desember 1903 etter at den panamanske revolusjonen lyktes i å løsrive landet fra Colombia. Det ble provisorisk godkjent av parlamentet 4. juni 1904 og endelig godkjent i 1925.

Fargene i Panamas flagg knyttes til de to store, historisk dominerende partiene i landet. Det blå og det røde i flagget symboliserer etter dette henholdsvis det konservative partiet og det liberale partiet. Det hvite står for fred mellom partiene, mens den balanserte inndelingen av flaggets felter representerer de jevnlige maktskiftene mellom partiene (rotasjon). Den blå stjernen står for renhet og ærlighet, mens den røde stjernen står for lov og autoritet. Blått og rødt knyttes også til de to havene som vasker Panamas kyster: Atlanterhavet og Stillehavet.

Flagget benyttes i identisk form som nasjonalflagg, handelsflagg, statsflagg, og orlogsflagg.

## Kilder
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000
*Whitney Smith: *Den store flagbog. Alverdens flag gennem tiderne*, København, 1977
Strømretning

**Elektrisk strømretning** angir den retningen som vi definerer for en elektrisk strøm.

## Klassisk strømretning
Den *klassiske, eller* også *tekniske* **strømretningen** ble fastlagt før vitenskapen visste hva som egentlig bærer ladninger, eller elektrisk strøm. Den fastla positive ladningsbære som flyter *fra kildens plusspol* gjennom lasten og inn i kildens minuspol. Det viste seg senere at det er elektroner som er ladningsbærere ved vanlig strømledning. Elektronene er negativt ladde og de beveger seg derfor fra kildens negative pol og mot den positive.

Nå som før brukes den klassiske strømretningen i definisjoner og analyser av elektriske koblinger. Det er alltid denne strømretningen som menes hvis ikke annet uttrykkelig er sagt. Fortegnet til elektronets ladning, negativt, følger av strømretningens klassiske definisjon. Slik oppstår det ingen problemer ved fortsatt å bruke den klassiske definisjonen.

Strømretningen ble fastlagt omkring 1750 av amerikaneren Benjamin Franklin.

## Fysikalsk strømretning

Den *fysikalske* strømretningen betrakter elektronene og retningen blir derfor den motsatte av den klassiske strømretningen.

## Ledning av hull og elektroner

I halvledere betraktes *hull* (en fiktiv ladningsbærer, se ellers ladningsbærer) og elektroner som separate ladningsbærere med motsatte polariteter og strømretninger. Dette er likevel en ikke-fysikalsk betraktning som kun tjener til å lette det teoretiske arbeidet. Også i halvledere er det kun elektroner som beveger seg. I halvlederne har elektronene faste mulige plasser i krystallgitteret. Disse plassene kalles hull når det ikke er et elektron til stede. Flytter det seg et elektron fra en hullplass til et ledig hull, er det som om hull og elektron har byttet plass, altså flyter hull og elekroner i motsatt retning.

Denne fiktive oppdelingen i to typer ladningsbærere har preget halvlederteknologiens betegnelse "bipolar".

## Ledning i elektrolytter

Elektrolytter består av løste ioner i vann. Disse ionene utgjøres av både kationer og anioner og begge leder ladninger, altså elektrisk strøm gjennom elektrolytten. Ionenes ladninger bestemmes av et over- eller undeskudd av elektroner i forhold til de fastsittende protonene (henholdsvis negativ eller positiv ladning, som gir anioner eller kationer). I elektrolytter beveger ladningsbærere seg altså i begge retninger, og uavhengig av hverandre.

## Referanser
Elektronisk litteratur

**Elektronisk litteratur** er litteratur laget for datamaskiner og internett, og som utnytter teknologien og nettverket for å gjøre ting som ikke er mulige i trykte bøker, som for eksempel lenking, bilder, lyd, animasjoner og interaktivitet. Sjangre inkluderer hypertekstfiksjon, kinetisk poesi og generativ tekst.

## Se også
*Digitalt læreverk

## Referanser
Arunachal Pradesh

**Arunachal Pradesh** (hindi: **&#2309;&#2352;&#2369;&#2339;&#2366;&#2330;&#2354; &#2346;&#2381;&#2352;&#2342;&#2375;&#2358;**) er en delstat i det nordlige India. Det er en del av det som kalles de syv søsterstater nordøst i India. Arunachal Pradesh grenser mot delstatene Assam i syd og Nagaland i sydøst. I sydøst grenser Arunachal Pradesh også mot Myanmar. I vest ligger Bhutan og i nord danner McMahon-linjen en omstridt grense mot Kina. I motsetning til Kina anser India grenselinjen som permanent grense. Kina anser store deler av Arunachal Pradesh for å tilhøre Tibet og følgelig også Kina.
 
## Referanser


## Eksterne lenker
*
Nagaland

**Nagaland** (hindi: **नागालैंड**) er en delstat i det nordøstlige India, opprettet i 1962. Den grenser mot delstatene Assam og Manipur i vest, Arunachal Pradesh i nordøst og har internasjonal grense mot Myanmar i øst. Delstatens hovedstad er Kohima og den største byen er Dimapur.

Befolkningen tilhører for det meste Nagafolket, et stammefolk snakker tibeto-burmanske språk med sterkt avvikende og innbyrdes ofte helt uforståelige former. Også kulturelt skiller disse stammene seg mye fra hverandre. Da India ble selvstendig i 1947, arbeidet en nasjonalistbevegelse for at Nagaland skulle bli en selvstendig stat, atskilt fra India. Det utviklet seg til geriljakrig, og Kina ble beskylt for å supplere våpen til den lokale geriljabevegelsen. I 1963 kom myndighetene til enighet med geriljabevegelsen og *Naga Hills Tuensang* (det opprinnelige navnet på Nagaland) ble offisielt innlemmet som delstat i India den 1. desember 1963.

Delstaten består av 16 administrative distrikter og er bebodd av 17 ulike store folkestammer (angami, ao, chakhesang, chang, dimasa kachari, khiamniungan, konyak, kuki, lotha, phom, pochury, rengma, sangtam, sumi, tikhir, yimkhiung, og zeliang), i tillegg til en rekke understammer. Hver folkestammene har forskjellig karakter fra den andre når det gjelder skikker, språk og klesdrakt.

Fem av de 16 distriktene er av nyere dato og savner befolkningsdata: Chümoukedima, Dimapur, Kiphire, Kohima, Longleng, Mokokchung, Mon, Niuland, Noklak, Peren, Phek, Shamator, Tseminyu, Tuensang, Wokha, og Zunheboto.

## Referanser




## Eksterne lenker
*
Gisle Straume

**Gisle Straume** (født 26. august 1917, død 1. desember 1988) var en norsk skuespiller.

Gisle Straume vokste opp i Holla (nå Nome kommune) i Telemark. Han var knyttet til  Det norske teatret, Den Nationale Scene og Nationaltheatret. Han var sjef for Rogaland Teater i perioden 1955—1958, og  for Den Nationale Scene i perioden 1963—1967. Han er mest kjent for publikum i sine roller som lektor P.T. Tørrdal i historien om Stompa i både film og radioteater.  I ni år spilte han hovedrollen som kongen i *[[Spelet om Heilag Olav]]* på Stiklestad, og var instruktør i tre av disse årene. Han var en betydelig karakterskuespiller og tolket vidt forskjellige roller.

Gisle Straume var ridder av 1. klasse av St. Olavs Orden (1983) og ble også tildelt Teaterkritikerprisen i 1985.

## Referanser


## Litteratur
* 

## Eksterne lenker
* Gisle Straume - Norsk biografisk leksikon
* Gisle Straume - Store norske leksikon
*
Serbia og Montenegros herrelandslag i fotball

**Serbia og Montenegros herrelandslag i fotball** var det nasjonale fotballaget til Serbia og Montenegro, og dette landslaget ble administrert av Serbia og Montenegros fotballforbund. Serbia og Montenegro deltok i to VM-sluttspill, og nasjonalstadion var Crvena Zvezda i Beograd.

## Historie
Fram til 1992 representerte spillere fra Serbia og Montenegro Jugoslavia sammen med spillere fra Slovenia, Kroatia, Makedonia og Bosnia-Hercegovina under laget . Etter at Slovenia, Kroatia, Makedonia og Bosnia-Hercegovina brøt ut av føderasjonen tidlig på 90-tallet ble en ny føderasjon dannet 28. april 1992. Selv om denne føderasjonen også het Jugoslavia bestod den nå kun av Serbia og Montenegro.

På grunn av idrettssanksjoner som ble innført mot landet etter krigene på Balkan spilte det nye Jugoslavia sin første fotballandskamp først den 23. desember 1994. Det var mot  i en kamp som Jugoslavia tapte. I 2003 ble navnet på føderasjonen endret til Serbia og Montenegro, og i 2006 ble Montenegro selvstendig etter en folkeavstemning. Dermed ble VM i 2006 den siste til dette landslaget, og i etterfølgende turneringer representerte spillerne enten   eller .

## Meritter
* Beste resultat fra VM: Åttendedelsfinale i 1998.
* Beste resultat fra EM: Kvartfinale i 2000.
 
## VM-resultater

## EM-resultater

## Kamper i VM-sluttspill

## Litteratur
* Olsen, Egil Roger (2002): *DRILLOS VERDEN*. Kagge Forlag AS, OSLO. ISBN 82-489-0244-7

## Eksterne lenker
*  Hjemmeside til fotballforbundet
*  FIFAs profil om Serbia og Montenegro
*  FIFAs VM-2006 profil om Serbia og Montenegro
Hypertekstfiksjon

**Hypertekstfiksjon** er en sjanger elektronisk litteratur som bruker hypertekst. Hypertekstfiksjon kjennetegnes ved at den er skrevet for å leses på en datamaskin, og av at leseren må følge lenker mellom tekstnoder for å følge historien.

Tor Åge Bringsværd skrev i 1971 novellen *Faen, nå har de senket takhøyden igjen. Må huske å kjøpe nye knebeskyttere*, innen denne sjangeren som ble gitt ut i papirformat, og senere også er kommet i elektronisk versjon.

Marie-Laure Ryan har påvist fem ulike modeller for «interaktiv historiefortelling»:
* Tre med grener
* Labyrint
* Retningsbestemt nettverk
* Den gjemte historie
* Det forgrenete plott

## Referanser
  

## Eksterne lenker
*
Philip Segal

**Philip David Segal** (født 1958 i Essex, England) er en TV-produsent. Han emigrerte til USA i 1975 da han var 17 år gammel. Han studerte film hos San Diego State University og fikk senere en jobb som casting-assistent og deretter som agent for forfattere.

I 1985 ble han ansatt som leder for utvikling av drama hos Columbia Pictures. Deretter gikk han over til *[[American Broadcasting Company|ABC]] Television*, hvor han også jobbet som leder for programutvikling. Han ble involvert i programmer som *[[Twin Peaks]]*, *[[Thirtysomething]]* og *[[China Beach]]*.

I 1991 ble han ansatt i Steven Spielbergs Ambling Entertainment, hvor han raskt ble visepresident for Amblin Television. Han overvåket produksjonene av *[[seaQuest DSV]]*, *[[Earth 2 (TV series)|Earth 2]]* og *[[The Young Indiana Jones Chronicles]]*.

Det var mens han var hos Amblin at han fikk kontroll over utviklingen av den nye *[[Doctor Who]]*-serien. Han jobbet sammen med en annen utvandret brite, Peter Wagg (produsent av *[[Max Headroom]]*), for å lage utkast til hva som til slutt ble til TV-filmen *[[Doctor Who (1996)|Doctor Who]]* (1996).

Han hadde vært en fan av serien siden den begynte i 1963, og å produsere sin egen versjon har lenge vært en av hans drømmer. Han ansatte Paul McGann, som den åttende Doktoren og han bestemte også at de skulle ha med Sylvester McCoy, som den sjuende Doktoren.

Segal er nå produsent for sitt eget selskap, Polestar, hvor han har produsert serier som ** og *[[Mutant X]]*.

Han har også regissert en episode av *Mutant X* og regissert og skrevet videoen *[[Hobbs End]]*.

## Eksterne lenker

*
Erik Årsæl

**Erik Årsæl** var konge over sveaerne i en kort periode, 1087–1088.

Erik var sønn av Blot-Svein og ble konge over sveaerne (Svitjod) etter at faren ble drept i et bakhold av Inge den eldres hærmenn ved Gamla Uppsala i nærheten av dagens Uppsala.

Tilnavnet ‘Årsæl’ fikk han ettersom det skal ha vært gode vekstår i sveaernes land i hans tid. Kongen var kjennetegnet som en særegen kraft som omtales som en ‘lykke’, på norrønt språk som *hamingja* eller *gæfa*. Det gjør kongen til *ársæll* – ‘årsæl’ – og var således en garantist for landets fruktbarhet, for *ár ok friðor*. Muligens er også fornavnet mer en tittel enn et personlig navn. Erik som Eirik, uttales *EIR-ik*, har gammelnorrøn opprinnelse og betyr «Den alltid mektige» eller «Enehersker». Man antar at Erik Årsæl etter tradisjonen skal ha vært gitt navnet til farfaren Kol. Antagelig var han ikke mer enn en tenåring da han overtok Blot-Sveins tittel, og ble således også den siste som var konge i den gamle mening: *den som ledet blotet ved tempelet i Gamle Uppsala*.

Som mange av kongene på denne tiden er det svært lite kjent om dem. For Erik Årsæl er selv dødsåret ukjent, men man kan anta at Inge den eldre fikk ham slått ihjel da denne brutalt gjorde slutt på dyrkingen av åsatroen i Uppsala til fordel for kristendommen. Erik Årsæl er først og fremt å betrakte som en motkonge til Inge den eldre. 

I henhold til noen kilder skal han ha vært farfar til Sverker den eldre, hvilket ikke er umulig, men usannsynlig hvis han var i tenårene da han overtok sin far Blot-Sveins plikter.

## Referanser
MS «Ladejarl»

**M/S «Ladejarl»** er en hurtigbåt bygget i aluminium ved Fjellstrand A/S i 2002. 

Fartøyet er par februar 2026 i drift for Fjord1 og var tidligere eid av Kystekspressen ANS.

## Referanser


## Eksterne lenker
* 
*
MS «Mørejarl»

**MS «Mørejarl»** er en hurtigbåt bygget i aluminium ved Fjellstrand A/S (bygg nr. 1669) i 2002 for Kystekspressen ANS og opererte i ruten Trondheim – Kristiansund.  MS «Mørejarl» har plass til 274 passasjerer. MS «Mørejarl» har et identisk søsterskip med navn MS «Ladejarl» som opererte samme rute.

I november 2014 ble MS «Mørejarl» erstattet av MS «Tyrhaug». MS Mørejarl gikk da i opplag/reserve.

MS «Mørejarl» ble bekreftet solgt oktober 2014 og i desember 2014 ble hun levert til rederiet U.T.O Kapetan Luka, Kroatia.
 
*Kjenningssignal: LLWD
*Lengde: 36,7 m.
*Bredde: 10,1 m
*Passasjerer: 274
*Motor: 2x MTU16V4000M70
*Makshastighet: 37 knop.
*IMO: 9257450 (NOR skipsregister)

## Referanser


## Eksterne lenker
* 
* 
*  U.T.O Kapetan Luka
MS «Agdenes»

**MS «Agdenes»** er et hurtiggående katamaranfartøy bygget i aluminium ved Harding Verft A/S i 1991.

Fartøyet eies av FosenNamsos Sjø A/S og er reservefartøy i Kystekspressens rute Trondheim – Kristiansund, Hitra-Frøya og Sula. MS «Agdenes» har plass til 183 passasjerer og en besetning på 4 på hvert skift.
 
I 2010 ble MS «Agdenes» oppgradert med nye motorer, MAN V12 D 2862 LE463, 1029&nbsp;kW som ble installert ved Oma Slip Leirvik. Det ble også byttet propeller for hastighetsøkning. MS «Agdenes» ble lakkert opp i nye farger. Etter installasjon av de nye motorene ble drivstofforbruket redusert med 100 liter pr time i forhold til de gamle Deutz MWM 1260&nbsp;kW. Dette ga gevinst i bla. reduksjon av noX-utslipp.

I januar 2014 kom det nye påbud fra AtB (tidligere Trøndelag kollektivtrafikk AS) med nye strengere krav til hastighet og universell utforming. MS «Agdenes» er reservefartøy for de øvrige fartøy, men på grunn av hastighetskrav godkjente AtB ikke MS «Agdenes» som reservefartøy, på andre strekninger enn Trondheim-Vanvikan .

Juli 2014 ble oppgradering av MS «Agdenes» vedtatt. Oppgraderingen omfattet blant annet tilrettelegging for bevegelseshemmede og rullestolbrukere. MS «Agdenes» fikk nye seter og handikaptoalett. Passasjerkapasiteten ble redusert til 183.

Tirsdag 3. mai 2016, tegner rederiet FosenNamsos Sjø AS kontrakt med Islandsk rederi en salgskontrakt av MS «Agdenes». Fosen selger MS «Agdenes» etter 25 års tjeneste på Trøndelagskysten. MS «Agdenes» får nytt navn MS «Lilja». 15. mai 2016 forlater MS «Lilja» ex. MS «Agdenes» sør mot Ålesund, der hun starter seilasen over Nordsjøen til Island.

Siste observasjon Hafdanfurdur, Island. MS Lilja ex. MS Agdenes fungerer som hvalsafaribåt for turister på Island. 
## Referanser


## Eksterne lenker
* 
*
Syfy

**Syfy** (tidligere Sci-Fi Channel) er en amerikansk kabel-TV-kanal, som ble lansert i 1992. Kanalen eies av konsernet NBC Universal Global Networks og har spesialisert seg på sjangre som science fiction, fantasy, skrekkfilm og det paranormale. Med over 3 millioner seere hver uke bare i England
Sci Fi ble lansert den 24. september 1992 av USA Networks, kanalen var et samarbeid mellom Paramount Pictures  og Universal Studios. Kanalen byttet navn fra *Sci Fi Channel* til dagens den 7. juli 2009.

## Referanser


## Eksterne lenker
*